Diari Oficial de la Generalitat Valenciana


Sumari del DOGV 3987, del 26-04-2001 (2001/3833)

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'acord entre la Subsecretaria del Secretariat del Govern i Relacions amb les Corts de la Generalitat Valenciana i l'organisme autònom Boletín Oficial del Estado, per a la determinació del preu de la traducció al valencià de les lleis, els reials decrets llei i els reials decrets legislatius i altres disposicions de caràcter general que es publiquen al Boletín Oficial del Estado.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3833


Data del document
:   20-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * traducció
    * llengua regional
    * Butlletí Oficial

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'acord entre la Subsecretaria del Secretariat del Govern i Relacions amb les Corts de la Generalitat Valenciana i l'organisme autònom Boletín Oficial del Estado, per a la determinació del preu de la traducció al valencià de les lleis, els reials decrets llei i els reials decrets legislatius i altres disposicions de caràcter general que es publiquen al Boletín Oficial del Estado. [2001/Q3833]
  
Subscrit, després de la tramitació prèvia reglamentària, entre la Subsecretaria del Secretariat del Govern i Relacions amb les Corts de la Generalitat Valenciana i l'organisme autònom Boletín Oficial del Estado, el 14 de març de 2001, un acord per a la determinació del preu de la traducció al valencià de les lleis, els reials decrets llei i els reials decrets legislatius i altres disposicions de caràcter general que es publiquen al Boletín Oficial del Estado, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0132/2001, i que figura com a annex d'aquesta resolució.
  
València, 20 d'abril de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord entre la subssecretària del Secretariat del Govern i Relacions amb les Corts de la Generalitat Valenciana i l'organisme autònom Boletín Oficial del Estado, per a la determinació del preu de la traducció al valencià de les lleis, els reials decrets llei i els reials decrets legislatius i altres disposicions de caràcter general que es publiquen al Boletín Oficial del Estado.
  
Madrid, 14 de març de 2001
  
Reunits
  
D'una part, la subssecretària del Secretariat del Govern i Relacions amb les Corts, la senyora Amparo Koninckx Frasquet, nomenada pel Decret 106/1999, de 30 de juliol, i facultada per a aquest acte per Acord del Govern Valencià, de 13 de març de 2001, i d'altra, el director general de l'organisme autònom del Boletín Oficial del Estado (BOE), el senyor Julio Seage Mariño, nomenat pel Decret 374/1997, de 14 de març, i facultat per a aquest acte mitjançant la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional primera, apartat 5, del Reial Decret 415/1985, de 27 de març.
  
Manifesten
  
Que el Conveni de Col·laboració entre l'administració general de l'estat i la Generalitat Valenciana per a la publicació de les lleis en llengua valenciana, subscrit el dia 4 de desembre de 2000, a l'empara del que estableix el Reial Decret 489/1997, de 14 d'abril, sobre publicació de les lleis en les llengües cooficials de les comunitats autònomes, estableix en la clàusula quinta que «La Vicepresidència Segona del Govern Valencià es responsabilitzarà de la traducció de les disposicions generales a què fa referència la clàusula primera» i en la clàusula setena que «El Boletín Oficial del Estado assumirà el cost de la impressió i de la distribució del text. El cost de la traducció del text del castellà al valencià l'assumirà al 50% el Boletín Oficial del Estado i la Generalitat Valenciana».
  
Que per a acomplir aquestes clàusules se subscriu aquest acord d'acord a les següents:
  
Estipulacions
  
Primer
  
Aquest acord té com a objecte la determinació del preu de la traducció al valencià de les lleis, els reials decrets llei i els reials decrets legislatius i altres disposicions de caràcter general que es publiquen al Boletín Oficial del Estado.
  
Segon
  
El preu total de la prestació del servei, inclòs el personal i els impostos de tota mena que graven l'execució del treball, és de 6.824 (sis mil vuit-centes vint-i-quatre) pessetes per pàgina Boletín Oficial del Estado en concepte de costos de traducció, de verificació terminològica, de postedició per a revisar els aspectes lingüístics i jurídics, i de transmissions electròniques.
  
Tercer
  
Aquest preu es revisarà anualment, a instància de qualsevol de les parts, en funció de l'evolució dels costos.
  
Quart
  
Dins de la primera setmana de cada mes, la Direcció General d'Ordenació i Innovació Educativa i Política Lingüística emetrà un certificat acreditatiu del nombre de pàgines del Boletín Oficial del Estado que s'hagen traduït en el mes anterior, als efectes que per l'organisme autònom Boletín Oficial del Estado (BOE) se sufrague el 50% del cost total per pàgina traduïda, és a dir, 3.412 (tres mil quatre-centes dotze) pessetes. El Boletín Oficial del Estado ingressarà el saldo que correspon als 30 dies de la data del certificat, al compte corrent de titularitat de la Generalitat Valenciana que oportunament es notificarà al Boletín Oficial del Estado.
  
La quantitat que correspon a l'aportació de la Generalitat Valenciana per a sufragar els costos de traducció de les normes al valencià, serà a càrrec del programa pressupostari 422.50, Promoció i Ús del Valencià.
  
Cinqué
  
Eventualment, el Boletín Oficial del Estado, es farà càrrec de les despeses addicionals que s'originen com a conseqüència de la modificació de característiques o treballs addicionals que haja de realitzar la Direcció General d'Ordenació i Innovació Educativa i Política Lingüística, a petició del director general del Boletín Oficial del Estado.
  
Sisé
  
El termini de vigència d'aquest acord serà l'establit en la clàusula dotzena del Conveni de Col·laboració.
  
La subsecretària del Secretariat del Govern i Relacions amb les Corts: Amparo Koninckx Frasquet.